25.11.2014 Den Europæiske Unions Tidende L 337/53 KOMMISSIONENS FORORDNING (EU) Nr. 1257/2014 af 24. november 2014 om ændring af Europa-Parlamentets og Rådets forordning (EF) nr. 2003/2003 om gødninger med henblik på tilpasning af bilag I og IV (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 2003/2003 af 13. oktober 2003 om gødninger ()), særlig artikel 31, stk. I og 3, og ud fra følgende betragtninger: (1) — Kaliumråsalte er materialer, der udvindes af naturlige ressourcer ved minedrift. For sådanne naturlige produkter blev mindsteindholdet af næringsstoffer, der er anført i tabel A.3, løbenummer 1, i bilag I til forordning (EF) nr. 2003/2003, fastsat i overensstemmelse med god industriel praksis. Men når malmens kaliumindhold af natur- lige årsager falder, støder producenterne på stigende problemer med at overholde de nuværende grænseværdier, hvilket bringer den kontinuerlige forsyning af professionelle lndmænd med gødninger, der fremstilles af kalium- råsalte, i fare. Af den grund bør disse grænseværdier reduceres en anelse, idet tabel A.3, løbenummer 1, i bilaget ændres, for at producenter fortsat kan markedsføre deres produkter under betegnelsen »EF-gødning«. Ved denne ændring tages der hensyn til, at de reviderede, lidt lavere grænseværdier også muliggør en effektiv gødskning, og ændringen kan derfor ses som en teknisk udvikling i henhold til artikel 31, stk. 3, i forordning (EF) nr. 2003/2003. (2) —3,4-dimethyl-1H-pyrazol-phosphat (i det følgende benævnt »DMPP«) er en nitrifikationshæmmer, der er egnet til brug med almindelige kvælstofholdige gødningsstoffer (faste eller flydende). DMPP nedsætter risikoen for kvæl- stofudledning til jordbunden og atmosfæren og øger derfor kvælstofeffektiviteten. (3) — Reaktionsblandingen af N-(n-butyl)-thiophosphorsyretriamid og N-(n-propyl)-thiophosphorsyretriamid (i det følgende benævnt »NBPT/NPPT«) er en ureasehæmmer. NBPT/NPPT reducerer risikoen for kvælstofudledning i form af ammoniakemissioner efter anvendelsen af ureaholdige gødninger og øger derfor kvælstofeffektiviteten. (4) — For at gøre DMPP og NBPT/NPPT mere tilgængelige for en bredere vifte af lndmænd i hele Unionen bør de føjes til listen over tilladte nitrifikations- og ureasehæmmere i bilag I til forordning (EF) nr. 2003/2003 i overensstem- melse med artikel 31, stk. 1, i forordning (EF) nr. 2003/2003. (5) — Faste og flydende enkeltgødninger indeholdende ureaformaldehyd og faste NPK-, NP- og NK-gødninger indehol- dende ureaformaldehyd er opført som gødningstyper i bilag I til forordning (EF) nr. 2003/2003. Selv om konden- sater af ureaformaldehyd er stabile ved opløsning og opslæmning, er flydende NPK-, NP- og NK-gødninger inde- holdende ureaformaldehyd endnu ikke opført i bilag I til forordning (EF) nr. 2003/2003 som en individuel produkttype. Da der er en stigende interesse for markedsføring af flydende NPK-, NP- og NK-gødninger indehol- dende en vis mængde ureaformaldehyd som kilde til kvælstof, bør ureaformaldehyd tillades i fremstillingen af flydende NPK-, NP- og NK-gødninger. Derfor bør der tilføjes seks nye typebetegnelser til tabel C.2 i bilag I til den pågældende forordning. (6) — Ud over at tilføje DMPP og NMPT/NPPT til bilag I til forordning (EF) nr. 2003/2003 bør analysemetoder, der skal anvendes ved offentlig kontrol af disse gødninger, føjes til bilag IV til denne forordning. (7) — Forordning (EF) nr. 2003/2003 bør derfor ændres i overensstemmelse hermed. (8) — For at sikre, at Den Europæiske Standardiseringsorganisation offentliggør analysemetoden for NBPT/NPPT, der på nuværende tidspunkt valideres, før NBPT/NPPT føjes til bilag I til forordning (EF) nr. 2003/2003, og før den nye analysemetode for denne gødningstype føjes til forordningens bilag IV, bør anvendelsen af disse ændringer udsættes. (9) — Foranstaltningerne i denne forordning er i overensstemmelse med udtalelse fra det udvalg, der er nedsat ved arti- kel 32 i forordning (EF) nr. 2003/2003 — () EUTL 304 af 21.11.2003, s. 1.